
Proiectului de Lege pentru aprobarea Ordonanţei de urgenţă a Guvernului nr.49/2021 privind reglementarea unor măsuri pentru valorificarea dozelor de vaccin împotriva COVID-19, achiziţionate de către statul român prin Ministerul Sănătăţii
În conformitate cu prevederile art.95 şi art. 117 din Regulamentul Camerei Deputaţilor, cu modificările şi completările ulterioare, Comisia juridică, de disciplină şi imunități a fost sesizată, spre avizare, în procedură de urgenţă, cu Proiectul de Lege pentru aprobarea Ordonanţei de urgenţă a Guvernului nr.49/2021 privind reglementarea unor măsuri pentru valorificarea dozelor de vaccin împotriva COVID-19, achiziţionate de către statul român prin Ministerul Sănătăţii, trimis cu adresa nr. PLx. 331/2021.
Camera Deputaţilor este Cameră decizională, conform dispoziţiilor art. 75 din Constituţia României.
Senatul a adoptat proiectul de lege în şedinţa din data de 6.09.2021. 

În şedinţa din data de 13 decembrie 2021, desfășurată în sistem hibrid, potrivit art. 62 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observaţii şi propuneri, transmis cu nr. 449/2021.

Deputații au fost prezenți la ședința comisiei conform listei de prezență.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, să acorde aviz favorabil proiectului de lege. 
PREŞEDINTE,

Laura Cătălina Vicol Ciorbă
Consilier parlamentar,

Alina Grigorescu

